Սեսյու Հայակավա

**Սեսյու Հայակավա** ({{nihongo **Kintarō Hayakawa**|早川 金太郎|Hayakawa Kintarō|, բեմական անունը՝ **Հայակավա Սեսյու**, անգլերեն՝  *Sessue Hayakawa.* ), ամերիկացի և ճապոնացի դերասան։ Լայնորեն ճանաչված հոլիվուդյան աստղ է եղել համր կինոյի ժամանակներում՝ 1910-ական թվականներին և 1920-ական թվականների սկզբին։ Հայակավան դարձել է ասիական ծագում ունեցող առաջին տղամարդ դերասանը, ով աստղային համբավ է նվաճել Միացյալ Նահանգներում և Եվրոպայում։ Ազնվատոհմիկի իր գեղեցկությամբ ("broodingly handsome") և տպավորիչ դերակատարումներով, տիրապետող սեքսուալ չարագործների կերպարների մարմնավորումներով հազարավոր ամերիկուհիների սրտեր է գրավել, այն էլ՝ ռասայական խտրականության ժամանակներում, և դարձել է Հոլիվուդի առաջին տղամարդ սեքս խորհրդանիշերից մեկը։

Հայակավան իր ժամանակների առավել բարձր վարձատրվող աստղերից էր. 1915 թվականին նա շաբաթական $5.000 դոլար է վաստակել, իսկ 1918-1921 թվականներին, երբ գործել է իր կինոընկերությունը, տարեկան վաստակել է 2 միլիոն դոլար։ ԱՄՆ-ում հակաճապոնական տրամադրությունների աճի և գործարարության ասպարեզում առաջ եկած դժվարությունների պատճառով Հայակավան 1922 թվականին լքել է Հոլիվուդը և մի քանի տարի դերակատարումներով հանդես եկել Բրոդվեյում, ինչպես նաև Ճապոնիայում ու եվրոպական մի շարք երկրներում։ Հոլիվուդ վերադարձել է 1931 թվականին, խաղացել «Վիշապի դուստրը» *Daughter of the Dragon* ֆիլմում։

Հայակավայի առավել հիշարժան դերերից են ծովահենների պարագլուխ Կուալան (*Swiss Family Robinson*, 1960 թ.) և գնդապետ Սաիտոն  (The Bridge on the River Kwai, 1957), որի համար առաջադրվել է հեղինակավոր Օսկար կինոմրցանակի «Տղամարդու երկրորդ պլանի դերի լավագույն կատարում» անվանակարգում։ Հայակավան իր ստեղծագործական ողջ գործունեության ընթացքում գլխավոր դերերի կատարումով հանդես է եկել ութսունից ավելի կինոնկարներում, որոնցից երեքը (*The Cheat*, *The Dragon Painter* և *The Bridge on the River Kwai*) ներառվել են Ամերիկայի Միացյալ Նահանգների ազգային կինագրանցամատյանում (United States National Film Registry:

## Կենսագրություն
Սեսյու Հայակավան ծնվել է 1889 թվականի հունիսի 10  ին Թիկուրա քաղաքում (ներկայիս Մինամիբոսո քաղաքը Չիբա պրեֆեկտուրայում )։ Հայակավաների ընտանիքը պատկանում էր սամուրայների դասին։ Սեսյուն սովորել է ճապոնական ռազմածովային սպաների դպրոցում։ Ստորջրյա սուզման հետևանքով նրա ականջի թմբկաթաղանթը պայթել է, և դրա պատճառով նրա զինվորական կարիերան ընդհատվել է։ Տասնութ տարեկանում Սեսյու Հայակավան փորձել է հարա-կիրի գործել։ Բժիշկները մի քանի ամիս պայքարել են նրա կյանքի համար։ Դրանից հետո նա երկար ժամանակ  ճգնավորի կյանք է վարել մի հեռավոր տաճարում։

1909 թվականին Սեսյուն տեղափոխվել է Միացյալ Նահանգներ։ 1913 թվականին Չիկագոյի համալսարանում ստացել է արվեստների բակալավրի աստիճան։ Նա իր կնոջ՝ Ցուրու Աոկիի հետ միասին խաղացել է Սան Ֆրանցիսկոյում «Թայֆուն» ներկայացման մեջ, որտեղ նրան տեսել է Թոմաս Ինսը։ Եվ ամուսնական զույգը 1914 թվականին նկարահանվել է Ինսի երկու մեծ ֆիլմերում՝ « Աստվածների ցասումը » և « Թայֆունը »։ Սեսյուն նկարահանվել է նաև  «Գեթիսբուրգի ճակատամարտը» կինոնկարում։ և Սեսիլ ԴեՄիլի «Խաբեություն» ֆիլմում։

## Ճանաչում և մրցանակներ
մինի|315x315փքս
1957 - Օսկարի հավակնորդ՝ երկրորդ պլանի լավագույն դերասան անվանակարգում՝ « Կուայ գետի կամուրջը» ֆիլմում գնդապետ Սաիտոյի դերի համար։

## Ֆիլմագրություն
* 1912 - Նեմեսիս */ His Nemesis*
* 1913 - Գեթիսբուրգի ճակատամարտը */ The Battle of Gettysburg*
* 1914 - Թայֆուն */ The Typhoon* - *Tokorama*
* 1914 - Աստվածների ցասումը 
* 1914 - Տոհմի վերջին ներկայացուցիչը
* 1915 *-* Գայթակղություն */ Temptation*
* 1915 *-* Խաբեություն */ The Cheat*
* 1919 - Գորշ հորիզոն */ The Gray Horizon*
* 1937 - Յոշիվարա */ Yoshiwara*
* 1949 - Տոկիոցի Ջոն */ Tokyo Joe*
* 1955 - Բամբուկե տուն */ House of Bamboo*
* 1957 - *Կվայ գետի կամուրջը* - *գնդապետ Սաիտո*
* 1959 - Կանաչ առանձնատներ / Green Mansions*
* 1960թ .՝ *Ռոբինզոնների շվեյցարական ընտանիքը */ Swiss Family Robinson*
* 1966 - Ցերեկով երազներ տեսնողը / The Daydreamer

## Ծանոթագրություններ

## Գրականություն
* 

## Արտաքին հղումներ
* *[https://worldcat.org/title/1038518353 Zen Showed Me the Way]* (book) by Sessue Hayakawa at Worldcat.org
* *[https://worldcat.org/title/7621473 The Bandit Prince]* (book) by Sessue Hayakawa at Worldcat.org
* 
* Japan Times Article on Hayakawa
* Sessue Hayakawa Gallery at Silent Gents
* Literature on Sessue Hayakawa
* *[http://www.slantedscreen.com/ The Slanted Screen: Asian Men in Film and Television] *. Directed by Jeff Adachi.
* Japan Times-ի հոդված Հայակավայի մասին
* ''Sessue Hayakawa. Silent Cinema and Transnational Stardom'' by Daisuke Miyao (Duke University Press, 2007):
* Sessue Hayakawa պատկերասրահ Silent Gents-ում
* Sessue Hayakawa: East and West, When the Twain Met
* Գրականություն Session Hayakawa-ի մասին

Կատեգորիա:1889 ծնունդներ
Կատեգորիա:1973 մահեր
Կատեգորիա:Ամերիկացի դերասաններ
Կատեգորիա:Անձինք այբբենական կարգով
Կատեգորիա:Համր կինոյի դերասաններ
Կատեգորիա:Հոլիվուդյան փառքի ծառուղի
Կատեգորիա:Հունիսի 10 ծնունդներ
Կատեգորիա:Ճապոնացի դերասաններ
Կատեգորիա:Նոյեմբերի 23 մահեր
Կատեգորիա:Չիկագոյի համալսարանի շրջանավարտներ
Կատեգորիա:Տոկիո քաղաքում մահացածներ
Կատեգորիա:Ճապոնացի ռեժիսորներ
Կատեգորիա:Ճապոնացի գրողներ
Կատեգորիա:Ճապոնացի վիպասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի սցենարիստներ